               ЕВРОПЕЙСКА КОМИСИЯ
            Брюксел, 14.11.2019
            COM(2019) 589 final
            2019/0262(NLE)
            Предложение за
            РЕШЕНИЕ НА СЪВЕТА
            относно подписването от името на Европейския съюз и неговите държави членки на Протокола за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Съгласно член 6, параграф 2 от Акта за присъединяване, Хърватия се задължава да се присъедини към споразуменията, сключени или подписани от Съюза и държавите членки с трети държави. Сред тези споразумения е Допълнителното споразумение между Европейския съюз и неговите държави членки, Исландия и Норвегия („Допълнителното споразумение“) относно прилагането на Споразумението за въздушен транспорт между Съединените американски щати, Съюза и неговите държави членки, Исландия и Норвегия („четиристранното споразумение“), с което се уреждат отношенията между трите европейски страни по това споразумение, а четиристранното споразумение от своя страна разширява обхвата на Споразумението за въздушен транспорт между Съединените американски щати и Европейската общност и нейните държави членки („СВТ между ЕС и САЩ“), за да включи Исландия и Норвегия.

                  В член 6, параграф 2 от Акта за присъединяване освен това се предвижда, че присъединяването на Хърватия към тези споразумения се договаря чрез сключване на протокол към споразумението между Съвета, действащ с единодушие от името на държавите членки, и съответните трети държави. Освен това Комисията договаря тези протоколи от името на държавите членки.

                  Комисията съответно договори Протокол за изменение на Допълнителното споразумение, за да се осигури присъединяването на Хърватия към него.

                  Целта на настоящото предложение е Съветът да вземе решение въз основа на член 218, параграф 5 от Договора за функционирането на Европейския съюз и член 6, параграф 2 от Акта за присъединяване, с което се разрешава подписването на Протокола от името на Съюза и на държавите членки и неговото временно прилагане съгласно член 4 от него, при условие че бъде сключен на по-късна дата.

               •Общ контекст

               Задължението на Хърватия съгласно член 6, параграф 2 от Акта за присъединяване се отнася също така до СВТ между ЕС и САЩ и четиристранното споразумение; Комисията съответно договори протоколи също и за тези споразумения, за да се осигури присъединяването на Хърватия към тях. Предложенията за решения на Съвета относно подписването и временното прилагане, както и за сключването на тези протоколи, са представени едновременно с настоящото предложение, а също и предложение за решение на Съвета относно сключването на Протокола за изменение на Допълнителното споразумение.

               •Съгласуваност с действащите разпоредби в тази област на политиката

               СВП между ЕС и САЩ беше първото всеобхватно споразумение за въздушен транспорт с ключов партньор на Съюза. То е най-важното споразумение за въздушен транспорт в света, осигуряващо над 80 милиона места годишно, и съответно представлява крайъгълен камък на външната политика на ЕС в областта на въздухоплаването. Значението му нарасна с разширяването му към Исландия и Норвегия чрез четиристранното споразумение. Протоколът ще даде възможност на Хърватия да се възползва от това споразумение.

               •Съгласуваност със съществуващите разпоредби в областта на предложението

               Протоколът дава възможност на Хърватия да изпълни задължението си по член 6, параграф 2 от Акта за присъединяване да се присъедини към Допълнителното споразумение.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Член 100, параграф 2 във връзка с член 218, параграф 5 от ДФЕС и член 6, параграф 2, втора алинея от Акта за присъединяване.

               •Субсидиарност (при неизключителна компетентност)

                Протоколът дава възможност на Хърватия да се възползва от четиристранното споразумение, създава равноправни и еднакви условия за достъп до пазара и служи като основа за нови договорености за регулаторно сътрудничество и сближаване в области от съществено значение за безопасното, сигурно и ефективно осъществяване на въздухоплавателни услуги. Тези договорености могат да бъдат постигнати само на равнището на Съюза.

               •Пропорционалност

                  Протоколът е ограничен до разглеждания въпрос, а именно присъединяване на Хърватия към Допълнителното споразумение, и не засяга други въпроси.

               •Избор на инструмент

                  Международно споразумение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

                  Не се прилага.

               •Събиране и използване на експертни становища

                  Не се прилага.

               •Оценка на въздействието

                  Не се прилага.

               •Пригодност и опростяване на законодателството

                  Не се прилага.

               •Основни права

                  Не се прилага.

               4.ОТРАЖЕНИЕ ВЪРХУ БЮДЖЕТА

                  Предложението няма отражение върху бюджета на Съюза.

               5.ДРУГИ ЕЛЕМЕНТИ

               •Обобщение на предложеното споразумение

                  Протоколът се състои от разпоредба относно присъединяването на Хърватия към Допълнителното споразумение и разпоредби за влизането в сила и временното прилагане на Протокола.

               2019/0262 (NLE)

               Предложение за

               РЕШЕНИЕ НА СЪВЕТА

               относно подписването от името на Европейския съюз и неговите държави членки на Протокола за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,

               като взе предвид Акта за присъединяване на Хърватия, и по-специално член 6, параграф 2, втора алинея от него,

               като взе предвид предложението на Европейската комисия,

               като има предвид, че:

               (1)Комисията договори Протокол за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия („Протоколът“) съгласно Решение 13351/12 на Съвета от 14 септември 2012 г., с което се разрешава на Комисията да започне преговори.

               (2)Преговорите приключиха успешно с парафирането на Протокола на 8 март 2019 г.

               (3)Протоколът следва да бъде подписан и временно прилаган от Съюза и неговите държави членки в съответствие с член 4 от него, при условие че бъде сключен на по-късна дата.

               ПРИЕ НАСТОЯЩОТО РЕШЕНИЕ:

               Член 1

               Подписването на Протокола за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписан на 16 и 21 юни 2011 г., за да се вземе предвид присъединяването към Европейския съюз на Република Хърватия („Протоколът“) се разрешава от името на Съюза и неговите държави членки, при условие че Протоколът бъде сключен.

               Текстът на Протокола е приложен към настоящото решение.

               Член 2

               Председателят на Съвета е оправомощен да посочи лицето или лицата, упълномощени да подпишат Протокола от името на Съюза и неговите държави членки.

               Член 3

               До влизането му в сила Протоколът се прилага временно от Съюза и от неговите държави членки съгласно член 4 от него.

               Член 4

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 14.11.2019
            COM(2019) 589 final
            ПРИЛОЖЕНИЕ
            към
            предложение за Решение на Съвета
            относно подписването от името на Европейския съюз и неговите държави членки на Протокола за изменение на Допълнителното споразумение между Европейския съюз и неговите държави членки, от една страна, Исландия, от друга страна, и Кралство Норвегия, от трета страна, относно прилагането на Споразумението за въздушен транспорт между Съединените американски щати, от една страна, и Европейския съюз и неговите държави членки, от друга страна, Исландия, от трета страна, и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия

               ПРОТОКОЛ

               за изменение на Допълнителното споразумение между Европейския съюз и неговите държави членки, от една страна, Исландия, от друга страна и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави членки, от друга страна, Исландия, от трета страна и Кралство Норвегия, от четвърта страна, подписано на 16 и 21 юни 2011 г., за да се вземе предвид присъединяването към Европейския съюз на Република Хърватия

               РЕПУБЛИКА АВСТРИЯ,

               КРАЛСТВО БЕЛГИЯ,

               РЕПУБЛИКА БЪЛГАРИЯ,

               РЕПУБЛИКА ХЪРВАТИЯ,

               РЕПУБЛИКА КИПЪР,

               ЧЕШКАТА РЕПУБЛИКА,

               КРАЛСТВО ДАНИЯ,

               РЕПУБЛИКА ЕСТОНИЯ,

               РЕПУБЛИКА ФИНЛАНДИЯ,

               ФРЕНСКАТА РЕПУБЛИКА,

               ФЕДЕРАЛНА РЕПУБЛИКА ГЕРМАНИЯ,

               РЕПУБЛИКА ГЪРЦИЯ,

               УНГАРИЯ,

               ИРЛАНДИЯ,

               ИТАЛИАНСКАТА РЕПУБЛИКА,

               РЕПУБЛИКА ЛАТВИЯ,

               РЕПУБЛИКА ЛИТВА,

               ВЕЛИКОТО ХЕРЦОГСТВО ЛЮКСЕМБУРГ,

               МАЛТА,

               КРАЛСТВО НИДЕРЛАНДИЯ,

               РЕПУБЛИКА ПОЛША,

               ПОРТУГАЛСКАТА РЕПУБЛИКА,

               РУМЪНИЯ,

               СЛОВАШКАТА РЕПУБЛИКА,

               РЕПУБЛИКА СЛОВЕНИЯ,

               КРАЛСТВО ИСПАНИЯ,

               КРАЛСТВО ШВЕЦИЯ,

               ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,

               като страни по Договора за Европейския съюз и Договора за функционирането на Европейския съюз и като държави — членки на Европейския съюз (наричани по-долу „държавите членки“), и

               ЕВРОПЕЙСКИЯТ СЪЮЗ,

               от една страна,

               ИСЛАНДИЯ,

               от друга страна, и

               КРАЛСТВО НОРВЕГИЯ,

               от трета страна,

               като взеха предвид присъединяването на Република Хърватия към Европейския съюз на 1 юли 2013 г.,

               СЕ СПОРАЗУМЯХА ЗА СЛЕДНОТО:

               Член 1

               Република Хърватия е страна по Допълнителното споразумение между Европейския съюз и неговите държави членки, от една страна, Исландия, от друга страна и Кралство Норвегия, от трета страна, за прилагане на Споразумението за въздушен транспорт между Съединените американски щати, от една страна, Европейския съюз и неговите държави членки, от друга страна, Исландия, от трета страна и Кралство Норвегия, от четвърта страна, подписано на 16 и 21 юни 2011 г. (наричано по-долу „Допълнителното споразумение“).

               Член 2

               Текстът на Допълнителното споразумение на хърватски език, приложен към настоящия протокол, е автентичен при същите условия, както текстът на другите езици.

               Член 3

               Настоящият протокол влиза в сила на по-късната от следните дати:

               1. датата на влизане в сила на Допълнителното споразумение, и

               2. един месец след датата на последната нота при размяната на дипломатически ноти между страните, потвърждаващи приключването на всички необходими процедури за влизане в сила на настоящия протокол.

               Член 4

               Страните се споразумяват, че от датата на подписване на настоящия протокол до момента на влизането му в сила той ще се прилага временно и доколкото позволява приложимото национално право.

               Съставено в..., в три еднообразни екземпляра, на… 2019 г. на английски, български, гръцки, датски, естонски, исландски, испански, италиански, латвийски, литовски, малтийски, немски, нидерландски, норвежки, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всеки един от тези езици са еднакво автентични.

               За държавите членки

               За Европейския съюз

               За Исландия

               За Кралство Норвегия


               ЕВРОПЕЙСКА КОМИСИЯ
            Брюксел, 17.9.2020
            COM(2020) 495 final
            2020/0252(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета на членовете на Международния съвет за маслиновите продукти (МСМП) по отношение на условията за присъединяване на Република Узбекистан към Международното споразумение за маслиновото масло и трапезните маслини от 2015 г.

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Съвета на членовете на Международния съвет за маслиновите продукти („МСМП“) във връзка с присъединяването на правителството на Република Узбекистан към Международното споразумение за маслиновото масло и трапезните маслини („споразумението“).

               2.Контекст на предложението

               2.1.Международното споразумение за маслиновото масло и трапезните маслини

               Международното споразумение за маслиновото масло и трапезните маслини има за цел: i) да се работи за хармонизиране на националните и международните законодателства, свързани с физикохимичните и органолептичните характеристики на маслиновите масла, маслиновото масло от маслинено кюспе и трапезните маслини, за да се избегнат всички пречки пред търговията; ii) да се извършва дейност в областта на физикохимичното и органолептичното изпитване, за да се разширят знанията за състава и качествените характеристики на маслиновите продукти с оглед на консолидирането на международните стандарти, както и iii) да се засилва ролята на Международния съвет за маслиновите продукти като форум за високи постижения за международната научна общност по отношение на маслините и маслиновото масло.

               Обновеният текст на споразумението влезе в сила на 1 януари 2017 г.

               Европейският съюз е страна по споразумението
                  1
               .

               2.2.Съветът на членовете

               Съветът на членовете на Международния съвет за маслиновите продукти („Съветът на членовете“) е върховният орган и органът за вземане на решения на МСМП; той упражнява всички правомощия и изпълнява всички функции, които са необходими за постигане на целите на посоченото споразумение. Като страна по споразумението Европейският съюз е член на МСМП и е представляван в Съвета на членовете. Решенията на Съвета на членовете относно присъединяването на нови членове се вземат с консенсус. По силата на член 10, параграф 4, буква б) от споразумението, ако консенсус не може да бъде постигнат в рамките на срока, определен от председателя на Съвета на членовете, членовете пристъпват към гласуване. Решението се смята за прието, ако е подкрепено от мнозинство от членовете, представляващо най-малко 86 % от дяловете за участие на членовете на МСМП.

               Понастоящем МСМП има 17 членове, а Европейският съюз притежава 691 дяла за участие от общо 1000.

               2.3.Предвидените актове на Съвета на членовете

               След официалната кандидатура за присъединяване към споразумението, представена от Република Узбекистан на 25 май 2020 г., предстои Съветът на членовете да приеме — по време на свое следващо заседание или в рамките на процедура за приемане на решения от Съвета на членовете чрез размяна на писма — решение относно присъединяването на Република Узбекистан.

               Целта на предвидения акт е да се определят условията за присъединяването на Република Узбекистан съгласно член 29 от споразумението.

               Предвиденият акт ще бъде обвързващ за страните, тъй като ще промени баланса на силите при вземането на решения в рамките на Съвета на членовете, когато в съответствие с член 10, параграф 4 от споразумението решенията не се приемат с консенсус.

               3.Позиция, която трябва да се заеме от името на Съюза

               Въпреки че потреблението на маслиново масло и трапезни маслини в Република Узбекистан като цяло е скромно, през последното десетилетие то е нараснало значително
                  2
               .

               Селското стопанство е един от основните отрасли на узбекистанската икономика. През 2019 г. делът на този сектор от БВП е 28 %, като в него са заети 3,6 милиона души. Диверсифицирането на селското стопанство е един от основните акценти в стратегията на Узбекистан за периода 2020—2030 г. Така например лозарството обхваща 137 хиляди хектара. Отглеждането на маслини ще допринесе за тази диверсификация
                  3
               . През 2019 г. Република Узбекистан вече е произвела 45 500 kg маслини
                  4
               .

               Като се има предвид, че Република Узбекистан развива своите сектори на маслиновото масло и трапезните маслини по отношение на потреблението и възнамерява да развие производството си, нейното присъединяване при определени условия ще укрепи МСМП — по-специално по отношение на уеднаквяването на националните и международните правни разпоредби, свързани с характеристиките на маслиновите продукти, така че да се предотвратят пречките пред търговията. Присъединяването е в съответствие с целите на политиката на Съюза по отношение на стандартите за предлагане на пазара на селскостопански продукти, както е предвидено в част II, дял II от Регламент (ЕС) № 1308/2013 на Европейския парламент и на Съвета
                  5
               .

               Условията за присъединяването на Република Узбекистан по отношение на дяловете за участие в МСМП и срока за депозиране на инструмента за присъединяване ще бъдат определени с решение на Съвета на членовете.

               Дяловете за участие на членовете, които се използват за определяне на финансовите вноски и правата на глас, се изчисляват по формулата, посочена в член 11 от споразумението. Съюзът ще гарантира, че при определянето на дяловете за участие на Република Узбекистан се използва посочената формула.

               Съюзът ще подкрепи всякакъв срок за депозиране на инструмента за присъединяване, стига той да позволява скорошно присъединяване на Република Узбекистан към споразумението. Ако депозирането на този инструмент бъде забавено, Съюзът може да подкрепи — при последващи решения на Съвета на членовете — удължаване на срока за депозиране на инструмента.

               Като се има предвид процесът на вземане на решения в рамките на Съвета на членовете на МСМП, позицията на Съюза е необходима за определянето на условията за присъединяване на Република Узбекистан.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  6
               .

               4.1.2.Приложение в конкретния случай

               Съветът на членовете е орган, създаден със споразумение, а именно Международното споразумение за маслиновото масло и трапезните маслини.

               Актът, който Съветът на членовете има за задача да приеме, представлява акт с правно действие. Предвиденият акт има правно действие, тъй като ще промени баланса на силите при вземането на решения в рамките на Съвета на членовете, когато в съответствие с член 10, параграф 4 от споразумението те не се приемат с консенсус
                  7
               .

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани с общата търговска политика.

               Поради това материалноправното основание за предложеното решение е член 207 от ДФЕС.

               4.3.Заключение

               Правното основание за предложеното решение следва да бъде член 207 от ДФЕС във връзка с член 218, параграф 9 от ДФЕС.

               2020/0252 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвета на членовете на Международния съвет за маслиновите продукти (МСМП) по отношение на условията за присъединяване на Република Узбекистан към Международното споразумение за маслиновото масло и трапезните маслини от 2015 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Международното споразумение за маслиновото масло и трапезните маслини от 2015 г. („споразумението“) бе подписано от името на Съюза в съответствие с Решение (ЕС) 2016/1892 на Съвета
                  8
                на 18 ноември 2016 г. в седалището на ООН в Ню Йорк, при условие че бъде сключено на по-късна дата. В съответствие с член 31, параграф 2 от споразумението то влезе в сила временно на 1 януари 2017 г. и беше сключено от Съюза посредством Решение (ЕС) 2019/848 на Съвета от 17 май 2019 г.
                  9
               .

               (2)В съответствие с член 29 от споразумението Съветът на членовете на Международния съвет за маслиновите продукти („Съветът на членовете“) трябва да определя условията за присъединяването на дадено правителство към споразумението.

               (3)Правителството на Република Узбекистан е представило официална кандидатура за присъединяване към споразумението. Затова Съветът на членовете следва да бъде приканен да определи — по време на свое следващо заседание или в рамките на процедура за приемане на решения от Съвета на членовете чрез размяна на писма — условията за присъединяването на Република Узбекистан по отношение на дяловете за участие в МСМП и срока за депозиране на инструмента за присъединяване.

               (4)Като се има предвид, че Република Узбекистан развива своите сектори на маслиновото масло и трапезните маслини по отношение на потреблението и възнамерява да развие производството си, нейното присъединяване при определени условия би могло да укрепи МСМП — по-специално по отношение на уеднаквяването на националните и международните правни разпоредби, свързани с характеристиките на маслиновите продукти, така че да се предотвратят каквито и да било пречки пред търговията.

               (5)Целесъобразно е да се определи позицията, която трябва да се заеме от името на Съюза в рамките на Съвета на членовете, тъй като решенията, които ще бъдат приети, ще имат правно действие за Съюза, тъй като ще се отразят на баланса на силите при вземането на решения в рамките на Съвета на членовете, когато в съответствие с член 10, параграф 4 от споразумението решенията не се приемат с консенсус,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвета на членовете на Международния съвет за маслиновите продукти по време на следващо негово заседание или в рамките на процедура за приемане на решения от Съвета на членовете чрез размяна на писма, по отношение на условията за присъединяването на правителството на Република Узбекистан към споразумението, е изложена в приложението.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение (ЕС) 2016/1892 на Съвета от 10 октомври 2016 г. за подписване от името на Европейския съюз и за временно прилагане на Международното споразумение за маслиновото масло и трапезните маслини от 2015 г. (OB L 293, 28.10.2016 г., стр. 2) и Решение (ЕС) 2019/848 на Съвета от 17 май 2019 г. за сключването от името на Европейския съюз на Международното споразумение за маслиновото масло и трапезните маслини от 2015 г. (OB L 139, 27.5.2019 г., стр. 1).

                     (2)

                        Съгласно предоставени от Република Узбекистан данни вносът на маслинови продукти е нараснал от 15,3 тона през 2015 г. на 223 тона през 2019 г.

                     (3)

                        Реч на министъра на земеделието на Узбекистан г-н Жамшид А. Ходжаев по време на 111-ото заседание на Международния съвет за маслиновите продукти (МСМП), 1 юли 2020 г.

                     (4)

                        Съгласно предоставени от Република Узбекистан данни вносът на маслинови продукти е нараснал от 15,3 тона през 2015 г. на 223 тона през 2019 г.

                     (5)

                        Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

                     (6)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (7)

                        Актовете на Съвета на членовете в областта на стандартите за търговия с маслиново масло могат да се приемат без консенсус, обвързващи са съгласно международното право в съответствие с член 20, параграф 3 от споразумението и може да окажат съществено въздействие върху съдържанието на законодателството на ЕС, а именно: делегираните актове и актовете за изпълнение, основаващи се на Регламент (ЕС) № 1308/2013.

                     (8)

                        Решение (ЕС) 2016/1892 на Съвета от 10 октомври 2016 г. за подписване от името на Европейския съюз и за временно прилагане на Международното споразумение за маслиновото масло и трапезните маслини от 2015 г. (ОВ L 293, 28.10.2016 г., стр. 2).

                     (9)

                        Решение (ЕС) 2019/848 на Съвета от 17 май 2019 г. за сключването от името на Европейския съюз на Международното споразумение за маслиновото масло и трапезните маслини от 2015 г. (ОВ L 139, 27.5.2019 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 17.9.2020
            COM(2020) 495 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета на членовете на Международния съвет за маслиновите продукти (МСМП) по отношение на условията за присъединяване на Република Узбекистан към Международното споразумение за маслиновото масло и трапезните маслини от 2015 г.

               ПРИЛОЖЕНИЕ

               Съюзът ще подкрепи присъединяването на правителството на Република Узбекистан към споразумението — по време на следващо заседание на Съвета на членовете или в рамките на процедура за приемане на решения от Съвета на членовете чрез размяна на писма — при условие че дяловете за участие на Република Узбекистан бъдат изчислени в съответствие с формулата, посочена в член 11 от споразумението, и че срокът за депозиране на инструмента за присъединяването е не повече от година и половина след решението на Съвета на членовете. Ако депозирането на инструмента бъде забавено, Съюзът може да подкрепи, при последващи решения на Съвета на членовете, удължаване на срока за депозиране на инструмента.